open-index/open-wikipedia-markdown huggingface dataset:
Arnis Krauze

**Arnis Krauze** (dzimis  Rīgā) ir latviešu žurnālists, televīzijas un radio raidījumu vadītājs. Patlaban viņa pamata darbavieta ir televīzijas kanāls "TV3", kur A. Krauze vada ikvakara ziņu raidījumu un darbojas kā producents un žurnālists.

## Biogrāfija
Arnis Krauze dzimis Rīgā. Uzaudzis un bērnību pavadījis Čiekurkalnā, namā Čiekurkalna 4. šķērslīnijā. Bērnudārzu apmeklējis Purvciemā, kur strādā  viņa mamma. Absolvējis Rīgas 41. vidusskolu (tagad Rīgas Jāņa Šteinhauera vidusskola).

A. Krauze absolvējis Latvijas Universitātes Sociālo zinātņu fakultāti. 1996. gadā sāka strādāt "Latvijas Televīzijā", kur bija ziņu dienesta žurnālists un ziņu raidījuma "Panorāma" vadītājs. 2012. gada decembra beigās, pēc 16 gadu darba, pārtrauca tur strādāt. 2013. gada janvārī viņš sāka strādāt kanālā "TV3" par ziņu diktoru, ko dara joprojām.

No 2015. gada A. Krauze neregulāri vada Latvijas Radio aktuālo notikumu apskatu "Krustpunktā", aizstājot pastāvīgos vadītājus Aidi Tomsonu un Māru Jansoni. Kopš 2022. gada janvāra A. Krauze vada jaunu LR raidījumu "Laikmeta krustpunktā".

## Privātā dzīve
A. Krauzes pusbrālis ir aktieris, raidījumu vadītājs un komiķis Valters Krauze.
A. Krauzes ģimenei pieder lauku īpašums Liezēres pagastā, kur viņš aktīvi saimnieko nedēļas nogalēs un brīvdienās.

## Atsauces

## Ārējās saites

* 
* 
* A. Krauzes veidotais saturs Latvijas sabiedriskajos medijos
Aivars Zvirbulis

**Aivars Zvirbulis** (dzimis  Zosēnu pagastā), pazīstams arī kā **Čiris**, ir latviešu uzņēmējs, viens no "Apgāda Jāņa sēta" dibinātājiem un īpašniekiem, privātmāju ciemata Amatciems veidotājs un idejas autors.

## Biogrāfija
Aivars Zvirbulis dzimis  Zosēnu pagastā (tagad Cēsu novads).

1990. gadā viņš kopā ar Aivaru Prošenkovu nodibināja izdevniecību un poligrāfijas uzņēmumu "Apgāds Jāņa sēta". 1992. gadā tika izveidota apgāda kartogrāfijas nodaļa Jāņa Turlaja vadībā, kuru var uzskatīt par "Karšu izdevniecības Jāņa sēta" sākumu.

Bijis aktīvs orientierists.

No 2000. gada Cēsu novada Drabešu pagastā veido privātmāju ekociematu Amatciems.

2018. gadā saņēmis Latvijas Ārstu biedrības Veselības gada balvu par ilgtspējīgas vides sakārtošanu.

## Atsauces
Numulītu virsdzimta

**Numulītu virsdzimta** (*Nummulitoidea*) ir foraminīferu virsdzimta rotaliīdu kārtā. Virsdzimtu 1827. gadā izveidoja franču zoologs Anrī Blenvils. Ģeohronoloģiski numulīti ir zināmi no paleocēna līdz mūsdienām. Šajā grupā ir sastpamas lielākās foraminīferu formas, kas diametrā var sasniegt 16 centimetrus. Numulītu ziedu laiki bija paleogēnā, bet līdz mūsdienām ir izdzīvojušas dažas sugas.

## Apraksts
Čaula ir daudzkameru, planispirāla vai cikliska, divpusēji izliekta. Kameras veido septulas un septas. Spirāliskā apmales korda un spirālisko kanālu sistēma ir tikai agrīnajās formās, bet vēlākajās formās izmainās un nomainas ar intraseptālajiem kanāliem.

## Sistemātika
Numulītu virsdzimtas dalījums apaklasēs un kārtās:
*virsdzimta: Nummulitoidea Blainville, 1827
:*dzimta: † Asterocyclinidae Brönnimann, 1951
:*dzimta: † Discocyclinidae Galloway, 1928
:*dzimta: Nummulitidae Blainville, 1827
:*dzimta: † Pellatispiridae Hanzawa, 1937

(†) - izmirušu organismu grupa. 

## Atsauces
Nikolajs Bulgaņins

**Nikolajs Bulgaņins** (; dzimis , miris ) bija padomju politiķis, PSRS komunistiskās partijas līderis. Bulgaņins no 1955. gada līdz 1958. gadam vadīja PSRS Ministru padomi.

## Ārējās saites
Sociālās aprūpes centrs "Rauda"

**Tukuma novada pašvaldības sociālās aprūpes centrs "Rauda"** ir Tukuma novada pašvaldības sociālās aprūpes centrs, kas atrodas Smārdes pagasta Raudā un sniedz ilgstošas sociālās aprūpes un sociālās rehabilitācijas pakalpojumus pensijas vecuma personām un personām ar I un II invaliditātes grupu.
Dibināts 1982. gadā kā Tukuma rajona pansionāts "Rauda". 1996. gadā reģistrēts Latvijas Republikas Uzņēmumu Reģistrā.

## Tiesībsarga atzinums
2016. gadā tiesībsargs Juris Jansons, saistībā ar iepriekšējo monitoringa vizīšu laikā konstatētajiem cilvēktiesību pārkāpumiem Engures novada domes pansionātā “Rauda” ierosināja pārbaudes lietu. Tiesībsarga biroja darbinieki apmeklēja četras reizes, pēc tām tika secināts, *ka pansionātā “Rauda” joprojām netiek ievērota lielākā daļa no Ministru kabineta 2003. gada 3. jūnija noteikumos Nr.291 „Prasības sociālo pakalpojumu sniedzējiem” un 2000. gada 12. decembra noteikumos Nr. 431 “Higiēnas prasības sociālās aprūpes institūcijām” noteiktajām prasībām attiecībā uz vispārējiem sadzīves apstākļiem, institūcijas klientu tiesībām uz privātās dzīves neaizskaramību, sniegto sociālās aprūpes un sociālās rehabilitācijas pakalpojumu apjomu un kvalitāti, kā arī netiek ievēroti vispārējie cilvēktiesību standarti, tai skaitā, Eiropas Padomes Spīdzināšanas novēršanas komitejas rekomendācijas dalībvalstīm.*
Labklājības ministrija pansionāta direktori Randohu sodīja ar 100 eiro naudassodu, taču tiesībsarga biroja atzinumu viņa vērtēja kā tendenciozu.

## COVID-19 pandēmijas uzliesmojums
2020. gada 22. decembrī Sociālās aprūpes centrā "Rauda" sākās COVID-19 uzliesmojums, kurā koronavīrusa testi bija pozitīvi diviem darbiniekiem un desmit klientiem no kopumā 156 darbiniekiem un 265 klientiem.
2021. gada 11. janvārī kļuva zināms, ka infekcijas uzliesmojumam turpinoties, bija saslimuši 64 darbinieki un 184 klienti, kopš Ziemassvētkiem bija miris 21 COVID-19 pozitīvs centra klients, bet uz slimnīcu aizvesti divi saslimuši klienti.

## Atsauces
Mustangas Karaliste

thumb|Čaranga
**Mustanga** jeb **Lo karaliste** ir sena Himalaju karaliste, kas atrodas Nepālas ziemeļaustrumos. Tās vēsturiskā teritorija atbilst Mustangas apgabala ziemeļu divām trešdaļām (, *mustāṅa jillā*, viens no 75 Nepālas apgabaliem), un ilgu laiku tā nebija pieejama ārzemniekiem. Tagad Nepālas iestādes atļauj ienākt dažiem simtiem apmeklētāju gadā.

Kādreiz neatkarīga karaliste, kas valodas un kultūras ziņā ir ļoti tuva tibetiešu kultūrai, kopš 1951. gada ir Nepālas sastāvdaļa. Bijušās karalistes galvaspilsēta ir Lo Mantanga.

Karalis, kura tibetiešu nosaukums bija *Lo Rgyal-po*, ieņēma tikai goda amatu Nepālas monarhijas laikā. 2008. gadā Mustangas monarhiju ir atcēlusi Nepālas valdība.

## Nosaukums
Sākotnēji *Mustanga* bija ģeogrāfisks jēdziens, kas atbilda radžas valsts teritorijai — **Lo Karalistei**, kura uzplauka no 1440. gada (tās neatkarības gada) līdz 1795. gadam, kad tā kļuvusi par Nepālas vasaļvalsti. Šis vārds ir nepāliešu *Mustāṃg* मुस्तांग transkripcija, kas savukārt ir tibetiešu *smon-thang* transkripcija, ko tagad izrunā *möntang* un kas šajā valodā nozīmē *auglīgu līdzenumu*.

Mustangieši, kas runā tibetiešu valodā atšķirībā no saviem dienvidu kaimiņiem takaļiem, sevi sauc par Lo *cilvēkiem -* *Lo pa*.

## Vēsture
center|thumb|490x490px| Mustanga Himalaju sirdī

thumb|Radža Džigme Dordže Palbars Bista, pēdējais Mustangas karalis, 2011.gadā

thumb|Kali Gandaki ieleja
thumb|Kobanga, Kali Gandaki
thumb|Mustangiešu Jartunga svētkos
thumb|Jaks

## Iedzīvotāji
Mustangā ir aptuveni 6000 iedzīvotāju, kas sadalīti starp trim pilsētām un trīsdesmit mazākiem ciemiem. Lielākā daļa iedzīvotāju dzīvo Kali Gandaki krastos,  2000-3000 metru augstumā virs jūras līmeņa.

Prétendant au trône :
Operkulinas

**Operkulinas** (*Operculina*) ir foraminīferu ģints rotaliīdu kārtā un numulītu dzimtā. Šo ģinti 1826. gadā aprakstīja franču naturālists Alsids Orbiņī. Ģeohronoloģiski operkulinas ir zināmas no krīta perioda beigām līdz mūsdienām. Operkulinu ģintī ir 112 sugas. Tipiskā suga ir *[[Operculina complanata]]* (Defrance in Blainville, 1822).

## Apraksts
Čaula plakana ar mazu skaitu ātri pieaugošiem vijumiem, kas sadalītas ar arkveidīgām septām augstās sirpjveidīgi izliektās kamerās. Visi vijumi ir labi redzami uz virsmas, jo čaula ir pilnībā evolūta. (retos gadījumos agrīnā augšanas stadijā vijumi ir involūti). Reizēm uz septu pēdām ir attīstījušās granulas.

## Sistemātika
Operkulinu ģintī ir 7 recentas sugas, bet ar izmirušajām kopā ir 112 sugas. Recentās sugas ir šādas:
* ģints: ***Operculina*** d'Orbigny, 1826
:* suga: *[[Operculina ammonoides]]* (Gronovius, 1781)
:* suga: *[[Operculina bartschi]]* Cushman, 1921
:* suga: *[[Operculina complanata]]* (Defrance in Blainville, 1822)
:* suga: *[[Operculina gaimardi]]* d'Orbigny in Deshayes, 1832
:* suga: *[[Operculina mayottana]]* Le Calvez, 1965
:* suga: *[[Operculina ornata]]* Cushman, 1921
:* suga: *[[Operculina philippinensis]]* Cushman, 1921

## Atsauces
Šapū

**Šapū** () bija franču riteņbraucējs. Startējis 1900. gada vasaras olimpiskajās spēlēs.

Šapū 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Labāko rezultātu viņš ieguva punktu braucienā, kur ar izcīnītiem 8 punktiem bija 4. vietā. Viņš šajā disciplīnā piekāpās medaļniekiem itālim Enriko Brusoni, vācietim Kārlim Duilam un francūzim Luijam Truseljē. Sprinta braucienā Šapū, pārvarot priekšsacīkšu kārtu, savā ceturdaļfināla braucienā ieguva 3. vietu un turpmāko cīņu neturpināja.

## Atsauces

## Ārējās saites
* Šapū (SOK profils) 
* Šapū (''Olympedia'' profils) 
* Šapū (''Sports Reference'' profils)
Juhanness Dāle-Ševdāls

**Juhanness Dāle-Ševdāls** (; dzimis ) ir norvēģu biatlonists,  čempions distancē ar kopēju startu.

## Karjera
Pirmos panākumus starptautiskā līmenī guva 2017. gada Pasaules čempionātā junioriem, stafetē izcīnot sudraba medaļu. 2018. gada Pasaules čempionātā junioriem Otepē vēlreiz ieguva sudraba medaļu stafetē, bet iedzīšanā izcīnīja bronzu. 2018. gada decembrī debitēja IBU kausā, uzreiz izcīnot divas uzvaras — sprintā un iedzīšanā. Pēc šiem panākumiem tika iekļauts Norvēģijas pirmās izlases sastāvā. Pasaules kausā debitēja  Nove Mesto Morāvijā ar 15. vietu sprintā. 2020. gada Pasaules čempionātā Antholcā stafetē ieguva sudraba medaļu, bet labāko rezultātu individuāli sasniedza distancē ar kopēju startu, iegūstot 8. vietu.

 Hohfilcenē izcīnīja savu pirmo uzvaru Pasaules kausa posmos. 2021. gada Pasaules čempionātā Pokļukā izcīnīja sudraba medaļu distancē ar kopēju startu un bronzu 20 km individuālajā distancē.

2023.—2024. gada sezonā sešas reizes Pasaules kausā izcīnīja vietas uz pjedestāla, tostarp uzvarēja iedzīšanā Rūpoldingā. Sezonas kopvērtējumā ieņēma 3. vietu, piekāpjoties tikai brāļiem Juhannesam Tīngnēsam un Tarjeijam Bē, līdz ar to izcīnīja savu karjeras labāko sasniegumu kopējā ieskaitē.

Savās pirmajās ziemas olimpiskajās spēlēs karjerā 2026. gadā Dāle-Ševdāls izcīnīja zelta medaļu distancē ar kopēju startu, veicot perfektu šaušanu.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Jespers Nelins

**Jespers Nelins** (; dzimis ) ir zviedru biatlonists, 2018. gada ziemas olimpisko spēļu un 2024. gada pasaules čempions stafetē.

## Karjera
Karjeras sākumā nodarbojies ar distanču slēpošanu, taču panākumus nav guvis. Biatlonam pievērsies 2012. gadā. Pasaules kausā debitēja  Estešundā ar 16. vietu sprintā. Pirmo reizi Pasaules čempionātā piedalījās 2016. gadā Holmenkollenē, kur ieguva 7. vietu stafetē, bet labākais rezultāts individuāli tika sasniegts sprintā — 31. vieta. 

2018. gada ziemas olimpiskajās spēlēs Phjončhanā Zviedrijas komandas sastāvā kopā ar Pepi Femlingu, Sebastianu Sāmuelsonu un Frēdriku Lindstremu kļuva par čempionu stafetē. Labāko rezultātu individuāli ieguva masu startā, ieņemot 9. vietu. 2019. gada Eiropas čempionātā Raubičos izcīnīja divas sudraba medaļas — sprintā un jauktajā pāru stafetē.

Trīs pasaules čempionātos pēc kārtas izcīnīja medaļas stafetē. 2021. gadā Pokļukā ieguva sudrabu, bet 2023. gadā Oberhofā nopelnīja bronzu. 2024. gadā Nove Mesto, startējot vienā komandā ar Viktoru Brantu, Martinu Ponsiluomu un S. Sāmuelsonu, kļuva par pasaules čempionu. Tā Zviedrijai bija pirmā zelta medaļa vēsturē pasaules čempionāta vīriešu stafetē.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Pepe Femlings

**Pepe Femlings** (; dzimis ) ir zviedru bijušais biatlonists, 2018. gada ziemas olimpisko spēļu čempions stafetē.

## Karjera
Pasaules kausā debitēja  Oberhofā. Pirmos punktus Pasaules kausa ieskaitē izcīnīja 2015. gada februārī Holmenkollenē, 20 km individuālajā distancē ieņemot 21. vietu. Pirmo reizi Pasaules čempionātā piedalījās 2015. gadā Kontiolahti. Savās pirmajās ziemas olimpiskajās spēlēs 2018. gadā Phjončhanā Zviedrijas komandas sastāvā kopā ar Jesperu Nelinu, Sebastianu Sāmuelsonu un Frēdriku Lindstremu kļuva par čempionu stafetē.

Vairākas reizes bijis uz goda pjedestāla arī Pasaules kausa posmos stafetē. Labākais rezultāts individuāli ir 9. vieta, ko izdevies sasniegt divreiz.  Pirmo reizi to paveica  Kenmorā, Kanādā, 15 km individuālajā distancē. Karjeras labāko sasniegumu atkārtoja  Kontiolahti sprintā.

2021. gada Pasaules čempionātā Pokļukā Zviedrijas stafetes komadas sastāvā izcīnīja sudraba medaļu, bet 2023. gadā Oberhofā — bronzu.

Pēc 2023.—2024. gada sezonas noslēdza biatlonista karjeru.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Dunaja salas

**Dunaja salas** () ir neapdzīvotu salu grupa Laptevu jūrā, Krievijas Federācijas galējos ziemeļos. Administratīvi ietilpst Sahas Republikas Bulunas ulusā. Nosauktas par godu Jeņisejas kazakam Konstantīnam Dunajam. Salas ietilpst Ustjļenas valsts dabas rezervāta teritorijā.

## Ģeogrāfija
Salas izvietojušās Laptevu jūras dienvidos, daļa no Ļenas upes deltas tās ziemeļrietumos. Arhipelāgu veido viena liela sala Dunajarita un vairākas nelielas saliņas, no kurām lielākā ir Jegorša. Salu ziemeļrietumos kopš 1954. gada darbojas Dunajas polārstacija, uzbūvēta bāka. Salās vairāki mednieku namiņi (povarņas).

## Atsauces
Dunaja

**Jūras hidrometeoroloģiskā 2. kategorijas krasta stacija «Dunaja»** () ir Krievijas polārā meteostacija Arktikā. Izvietojusies Ļenas upes deltas ziemeļos esošajās Dunaja salās. Administratīvi ietilpst Sahas Republikas Bulunas ulusā. Stacija izveidota 1954. gadā. Līdzās stacijai uzbūvēta bāka.

## Atsauces

## Ārējās saites
* Метеостанция "Дунай" готова к работе
Oktavs Kuasī

**Oktavs Ādolfs Kuasī** (; dzimis , miris ) bija franču riteņbraucējs. Startējis 1900. gada vasaras olimpiskajās spēlēs.

Kuasī 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Punktu braucienā viņš izcīnīja dalīti 7. vietu. Savukārt sprinta braucienā viņš startēja tikai priekšsacīkšu kārtas braucienā, kur nebija starp trim labākajiem, kas kvalificējās nākamajai kārtai.

## Atsauces

## Ārējās saites
* Oktavs Kuasī (''Olympedia'' profils) 
* Oktavs Kuasī (''Sports Reference'' profils)
Sietlas "Kraken"

**Sietlas "Kraken"** () ir profesionāls ASV hokeja klubs, kas ir bāzēts Sietlā, ASV. Sākot ar 2021.—22. gada sezonu klubs spēlē Nacionālās hokeja līgas Rietumu konferences Klusā okeāna divīzijā.

## Vēsture
2018. gada decembrī NHL apstiprināja komandas īpašnieku pieteikumu dalībai līgā. 2020. gada jūlijā tika paziņots komandas nosaukums un tā vizuālā identitāte. "Kraken" kļuva par pirmo profesionālo hokeja komandu, kas bāzēta Sietlā, kopš 1975. gada.
## Komandas talismans
Boja, jūras trollis, ir "Kraken" komandas talismans. Viņš esot Fremontas troļļa brāļadēls. Boja tika prezentēts pirms pirmssezonas spēles pret "Canucks" 2022. gada 1. oktobrī, Climate Pledge arēnā. "Kraken" bija iecerējis ieviest Boju ap Ziemassvētkiem 2021.–2022. gada sezonā, taču spēļu atlikšanas dēļ, kas saistītas ar SARS-CoV-2 Omicron varianta izplatību, komanda nolēma pagaidīt līdz 2022.–2023. gada sezonai. Reakcija uz Bojas debiju bija polarizēta, daudziem novērotājiem paužot spēcīgu simpātiju vai nepatiku pret talismanu. Savā Spittin' Chiclets podkāstā Pols Bisonets nosauca Boju par "visu laiku neglītāko talismanu".
thumb|Seattle Kraken talismans Boja
2021.–2022. gada sezonā, kad vēl nebija oficiāla talismana, Krakens izmantoja kā talismanu “komandas suni” vārdā Deivijs Džounss. Suns, četrus mēnešus vecs haskiju glābšanas suns, kas tika ieviests 2022. gada 17. janvārī, socializējās ar faniem mājas spēlēs, kad viņš tika apmācīts par terapijas suni.

## Spēlētāji

### Pašreizējais sastāvs
*Pēdējoreiz atjaunots 2023. gada 17. decembrī.*

#### Vārtsargi

* 31  Filips Grūbauers
* 35  Džoejs Drakords
* 60  Kriss Dridžers

#### Aizsargi

* 6  Ādams Lāšons (Kapteiņa palīgs)
* 23  Gustavs Olofsons
* 24  Džeimijs Oleksiaks
* 28  Kārsons Sousijs
* 29  Vinss Dans
* 36  Mihāls Kempnijs

#### Uzbrucēji

* 7  Džordans Eberle (Kapteiņa palīgs)
* 10  Metijs Benierss
* 13  Brendans Tanevs
* 15  Džons Heidens
* 17  Džeidens Švarcs (Kapteiņa palīgs)
* 19  Džēreds Makenns
* 20  Ēli Tolvanens
* 21  Aleksandrs Venbergs
* 24  Kāpo Kako
* 25  Kārsons Kūlmans
* 41  Pjērs Eduārs Belmārs
* 51  Šeins Raits
* 56  Kailers Jamamoto
* 67  Morgans Gīks
* 90  Tomāšs Tatars
* 95  Andrē Burakovskis

### Galvenie treneri
* Deivs Hekstols: 2021—2024
* Dens Bilzma: 2024—

### Komandas kapteiņi
* Marks Džordāno: 2021—2022
* Džordans Eberle: 2024—*pašlaik*

## Atsauces

## Ārējās saites
* Kluba oficiālā mājaslapa
Žoržs Kuandrs

**Žoržs Kuandrs** () bija franču riteņbraucējs. Startējis 1900. gada vasaras olimpiskajās spēlēs.

Kuandrs 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Punktu braucienā viņš ieguva dalīto 12. vietu ar 1 punktu. Savukārt sprinta braucienā viņš savā priekšsacīkšu kārtas braucienā ieguva 2. vietu, ceturdaļfināla savā braucienā uzvarēja, bet savā pusfināla braucienā ieguva trešo vietu un fināla kārtai nekvalificējās.

## Atsauces

## Ārējās saites
* Žoržs Kuandrs (SOK profils) 
* Žoržs Kuandrs (''Olympedia'' profils) 
* Žoržs Kuandrs (''Sports Reference'' profils)
Luidži Kolombo

**Luidži Kolombo** () bija itāļu riteņbraucējs. Startējis 1900. gada vasaras olimpiskajās spēlēs.

Viņš 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Punktu braucienā viņš ieguva dalīto 12. vietu ar 1 punktu. Sprinta braucienā viņš startēja tikai priekšsacīkšu kārtas braucienā, kurā viņš bija starp trim labākajiem, kas kvalificējās nākamajai kārtai.

1899. gadā viņš ieguva otro vietu sprinta distancē Itālijas čempionātā.

## Atsauces

## Ārējās saites
* Luidži Kolombo (''Olympedia'' profils) 
* Luidži Kolombo (''Sports Reference'' profils)
Džakomo Strata

**Džakomo Strata** () bija itāļu riteņbraucējs. Startējis 1900. gada vasaras olimpiskajās spēlēs.

Viņš 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Punktu braucienā viņš ieguva dalīto 9. vietu ar 2 punktiem. Sprinta braucienā viņš priekšsacīkšu kārtas braucienā ieguva otro vietu, ceturtdaļfinālā ieguva otro vietu un turpmāko cīņu neturpināja.

## Atsauces

## Ārējās saites
* Džakomo Strata (SOK profils) 
* Džakomo Strata (''Olympedia'' profils) 
* Džakomo Strata (''Sports Reference'' profils)
Kārlis Duils

**Kārlis Duils** () bija vācu riteņbraucējs. Startējis 1900. gada vasaras olimpiskajās spēlēs, kur izcīnīja sudraba medaļu.

1900. gada vasaras olimpiskajās spēlēs Parīzē viņš startēja divās treka riteņbraukšanas disciplīnās. Labāko rezultātu viņš izcīnīja punktu braucienā, kur ieguva sudraba medaļu izcīnot 9 punktus. Sprinta braucienā priekšsacīkšu kārta braucienā izcīnīja pirmo vietu, savukārt ceturdaļfināla braucienā ieguva otro vietu un turpmāko cīņu neturpināja.

## Atsauces

## Ārējās saites
* Kārlis Duils (SOK profils) 
* Kārlis Duils (''Olympedia'' profils) 
* Kārlis Duils (''Sports Reference'' profils)
Nikto

***Nikto*** (arī ***Ņikto***) ir Latvijas alternatīvā roka grupa, kas iedvesmojusies 20. gadsimta sākuma krievu dzejā un Ņujorkas *[[No wave]]* kustībā. Tā izpilda dziesmas krievu valodā. 2015. gadā dibinātās grupas līderis, visu dziesmu tekstu autors un izveidotājs ir Latvijas krievu mūziķis Aleksandrs Aleksandrovs (balss, ģitāra u.c. instrumenti), tajā spēlē arī Jana Petkus (basģitāra), Matīss Akuraters (bungas), Armands Benders (trompete) un Staņislavs Kuļikovs (ģitāra).

## Biogrāfija
Grupas nosaukums radies no krievu valodas vārda никто (latviski — "neviens"). To iedvesmoja grupas līdera redzētais sapnis, kurā Aleksandra tēvs jautājis, par ko viņš vēlās kļūt, uz ko Aleksandrs atbildējis "*nikto*" (par neko).

Grupa veidojās 2015. gada rudenī, attīstoties no mūziķa Aleksandra Aleksandrova soloprojekta. Aleksandram, kurš tobrīd uzstājās kā solomākslinieks, piedāvāja uzstāties koncertā, kas motivēja izveidot grupu. Pārējie sākotnējie dalībnieki Māris un Matīss ar Aleksandru iepazinās kopīgā sadarbības partnera, mūziķa Gata Ziemas studijā. Pēc pāris mēģinājumiem notika pirmais koncerts, kurā grupa sevi dēvēja par **Aleksandra Aleksandrova trio**. Otrajā koncertā grupa iesildīja holandiešu mūziķi Jozefu van Visemu un uzstājās ar nosaukumu ***Moonzund***, bet rītā pēc koncerta Aleksandrs izdomāja pašreizējo nosaukumu.

Vēlāk grupai pievienojās trompetists Armands.

2019. gada janvārī grupa izdeva savu debijas albumu "Nikto", kurš izdots gan digitālā, gan vinila plates formātā un ierakstīts *Hodila Records* studijā. Kopumā albums tapa apmēram divus ar pusi gadus. Albums tika atzinīgi novērtēts mūzikas apskatnieku vidū, saņemot augstāko vērtējumu no tādiem kritiķiem kā Uldis Rudaks, Dace Volfa un Toms Treibergs. Albums tika nominēts "Austras balvai 2019". Tāpat grupa tika nominēta Latvijas mūzikas ierakstu gada balvai "Zelta mikrofons 2020" nominācijā "Debija".

## Diskogrāfija

* *Nikto* (2019)

## Atsauces

## Ārējās saites

* Intervija ar grupu raidījumā "Zibens pa dibenu"
*
*
2021. gada UCI Pasaules tūre

**2021. gada [[UCI Pasaules tūre]]** bija trīspadsmitā sezona 2009. gadā UCI izveidotajai sacensību sērijai, kurā iekļautas 29 šosejas riteņbraukšanas sacensības. Sezona sākās ar ''UAE Tour'' atklāšanas posmu 21. februārī un noslēdzās ar ''Il Lombardia'' 9. oktobrī.

## Sacensības
2021. gada sacensību kalendārs sākotnēji tika paziņots 2020. gada rudenī.

### Atceltās sacensības
Globālās COVID-19 pandēmijas dēļ tika atceltas *[[Tour Down Under]]* (19.—24. janvāris) un *[[Cadel Evans Great Ocean Road Race]]* (31. janvāris) sacensības Austrālijā. Jūnijā pandēmijas dēļ tika atceltas *[[Grand Prix Cycliste de Québec]]* (10. septembris) un *[[Grand Prix Cycliste de Montréal]]* (12. septembris) sacensības Kanādā. Augustā pēc organizatoru lūguma, saistībā ar COVID-19 pandēmiju, tika atceltas *[[Hamburg Cyclassics]]* (15. augusts) un *[[Tour of Guangxi]]* (14.–19. oktobris).

Bez tā, ar pandēmiju nesaistītu iemeslu dēļ savas sacensības reģistrēt nelūdza ''Amgen Tour of California'' (ASV) un *[[Prudential RideLondon-Surrey Classic]]* (Apvienotā Karaliste) organizatori.

## Piezīmes

## Atsauces

## Ārējās saites
*
Emīls Dibuā

**Emīls Dibuā** () bija franču riteņbraucējs. Startējis 1900. gada vasaras olimpiskajās spēlēs.

1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārta braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.

## Atsauces

## Ārējās saites
* Emīls Dibuā (SOK profils) 
* Emīls Dibuā (''Olympedia'' profils) 
* Emīls Dibuā (''Sports Reference'' profils)
Dimons

**Dimons** () ir franču izcelsmes uzvārds. Cilvēki ar šādu uzvārdu:

* Albertu Santušs-Dimons (*Alberto Santos-Dumont*; 1873—1932) — brazīliešu aviācijas pionieris;
* Bruno Dimons (*Bruno Dumont*; 1958) — franču kinorežisors un scenārists;
* L. Dimons (*L. Dumont*) — franču riteņbraucējs;
* Žils Dimons d'Irvils (*Jules Dumont d'Urville*; 1790—1842) — franču flotes virsnieks, jūrasbraucējs, ceļotājs un okeanogrāfs.
Džimijs Batlers

**Džimijs Batlers** (; dzimis  Hjūstonā) ir amerikāņu basketbolists, spēlē vieglā uzbrucēja pozīcijā. Bijis ASV basketbola izlases dalībnieks. No 2025. gada februāra pārstāv Nacionālās basketbola asociācijas klubu Goldensteitas "Warriors". Dž. Batlers sešas reizes ir izpelnījies godu piedalīties NBA Visu Zvaigžņu spēlē, atzīts par 2014.—2015. gada NBA sezonas progresējušāko spēlētāju.  čempions.

Dž. Batleram ir bijusi smaga, nelabvēlīga bērnība. Tēvs ģimeni pametis, un māte 13 gadu vecumā padzinusi viņu no mājām.

## Karjera
Pēc vienas sezonas zemāka līmeņa koledžā, par viņu interesi izrādīja NCAA augstskola *Marquette*, kurā Dž. Batlers nospēlēja trīs sezonas. 2011. gada NBA draftā viņu ar kopējo 30. kārtas numuru izraudzījās Čikāgas "Bulls", kur Dž. Batlers nospēlēja sešas sezonas, kopš trešās sezonas kļūstot par komandas pirmā piecinieka spēlētāju. 2016. gada 14. janvārī aizvadīja karjeras rezultatīvāko spēli, gūdams 53 punktus uzvarā pār Filadelfijas "76ers" (115—111 pagarinājumā). Atzīts par 2014.—2015. gada NBA sezonas progresējušāko spēlētāju.

2017. gada jūnijā Dž. Batlers kopā ar pirmās kārtas drafta izvēli tika aizmainīts uz Minesotas "Timberwolves" pret Zeku Lavīnu, Krisu Dannu un pirmās kārtas drafta tiesībām (tika draftēts Lauri Markanens). Pēc vienas sezonas "Timberwolves" Dž. Batlers pieprasīja, lai komanda viņu aizmaina, un 2018. gada novembrī viņš kopā ar Džastinu Patonu devās uz Filadelfijas "76ers" apmaiņā pret Džerīdu Bailesu, Robertu Kovintonu, Dario Šariču un otrās kārtas drafta izvēli.

2019. gada jūlijā Dž. Batlers noslēdza līgumu ar Maiami "Heat" pēc *sign and trade* darījuma, kurā bija iesaistītas četras komandas (komandas mainīja arī Maijerss Leonards, Džošs Ričardsons, Hasans Vaitsaids, Mo Harkless un drafta tiesības uz Matiasu Lesortu). Maiami komanda aizvadīja lielisku sezonu, sasniedzot 2020. gada NBA finālsēriju, kurā sešās spēlēs piekāpās čempioniem Losandželosas "Lakers". Vēlreiz finālsēriju "Heat" ar Dž Batleru līdera lomā negaidīti sasniedza 2023. gadā, kad piekāpās Denveras "Nuggets".

2024.—2025. gada NBA sezonā Dž. Batlers pieprasīja, lai komanda viņu aizmaina, jo bija neapmierināts ar komandas nespēju nopietni pastiprināt sastāvu un cīnīties par čempiontitulu, kā arī juta, ka organizācija vairs nepiedāvā viņam tik lielu lomu kā iepriekšējos gados. 2025. gada februārī viņš nokļuva Goldensteitas "Warriors" piecu komandu maiņas darījumā, kura ietvaros Endrū Viginss devās pretējā virzienā un pievienojās "Heat". "Warriors" sastāvā Dž. Batlers kļuva par vienu no komandes līderiem (līdzās Stefenam Karijam) un jau pirmajā sezonā viņiem izdevās pārvarēt izslēgšanas spēļu pirmo kārtu, pārspējot augstāk izlikto Hjūstonas "Rockets".

Pārstāv ASV basketbola izlasi, kuras sastāvā uzvarēja .

## Atsauces

## Ārējās saites
Marko Rosi (hokejists)

**Marko Rosi** (, dzimis ) ir Austrijas hokejists, spēlē centra uzbrucēja pozīcijā. Kopš 2025. gada decembra pārstāv NHL komandu Vankūveras "Canucks". No 2022. gada līdz 2025. gada decembrim Rosi pārstāvēja Nacionālās hokeja līgas komandu Minesotas "Wild".

## Spēlētāja karjera
Savus jaunieša gadus Rosi pavadīja Cīrihes "Lions" jauniešu komandās. 2018. gadā viņš pievienojās Ontārio hokeja līgas komandai Ottawa 67's. 2019–20. gada sezonā Rosi iekrāja 120 punktus 56 spēlēs, tādējādi viņš kļuva par līgas rezultatīvāko spēlētāju.

2020. gada NHL draftā Rosi ar kopējo devīto numuru izvēlējās Minesotas "Wild".

2025. gada 12. decembrī Rosi kopā ar zviedru Liamu Ögrenu, amerikāni Zēvu Buiumu un 2026. gada drafta pirmās kārtas izvēli tika aizmainīts uz Vankūveras "Canucks" komandu apmaiņā pret amerikāni Kvinu Hjūzu.
## Atsauces

## Ārējās saites
Tims Šticle

**Tims Šticle** (, dzimis ) ir Vācijas hokejists, spēlē uzbrucēja pozīcijā. Pašlaik (2026) Šticle pārstāv NHL komandu Otavas "Senators".

## Spēlētāja karjera
Savu profesionālo debiju Šticle piedzīvoja Manheimas "Adler" sastāvā, 2019. gada augustā Čempionu hokeja līgas spēlē pret Vīnes "Capitals".

2020. gada NHL draftā Šticli ar kopējo trešo numuru izvēlējās Otavas "Senators".

## Ārējās saites
Jaroslavs Askarovs

**Jaroslavs Askarovs** (, dzimis ) ir Krievijas hokejists, spēlē vārtsarga pozīcijā. Pašlaik (2026) Askarovs pārstāv NHL komandu Sanhosē "Sharks".

2020. gada NHL draftā Askarovu ar kopējo 11 numuru izvēlējās Našvilas "Predators".

Askarovs pirmo reizi Sanhosē "Sharks" komandas sastāvā spēlē piedalījās 2024. gada 21. novembrī, kad komanda zaudēja Sentluisas "Blues" ar rezultātu 3:2 pēcspēles metienos. Četras dienas vēlāk, 2024. gada 25. novembrī, Askarovs guva savu pirmo uzvaru "Sharks" sastāvā, uzvarot Losandželosas "Kings" ar rezultātu 7:2. Šajā spēlē viņš guva arī savu pirmo NHL punktu, asistējot vācieša Niko Šturma gūtajos vārtos.
## Atsauces

## Ārējās saites
Aleksandrs Albons

**Aleksandrs Albons** (, ; dzimis  Londonā) ir britu un taizemiešu autosportists, kurš 2025. gada sezonā piedalās *[[Formula 1]]* čempionātā *[[Williams F1|Williams-Mercedes]]* komandas sastāvā. Albonam ir Lielbritānijas un Taizemes dubultpilsonība, tomēr sacīkstēs viņš pārstāv Taizemi.

## Karjera
Ar kartingu sācis nodarboties 8 gadu vecumā. 2012. gadā Albons pievienojās *Red Bull* junioru programmai. 2016. gada *[[GP3 Series|GP3]]* sērijas kopvērtējumā izcīnījis 2. vietu, piekāpjoties vien komandas biedram Šarlam Leklēram. Nākamās divas sezonas Albons pavadīja *[[FIA Formula 2|Formula 2]]* sērijā, 2018. gadā izcīnot 3. vietu kopvērtējumā. Pēc šīs sezonas Albons parakstīja līgumu ar *[[DAMS|Nissan e.dams]]* dalībai *[[Formula E]]* sērijā, tomēr no šī līguma viņš tika atbrīvots, pievienojoties *Formula 1* komandai *[[Scuderia Toro Rosso|Toro Rosso]]*.

Albons kļuva par otro taizemiešu pilotu *Formula 1* pēc prinča Biras. Savā otrajā karjeras sacīkstē, , Albons finišēja 9. vietā, izcīnot pirmos punktus karjerā. Pirms  tika paziņots, ka Albons aizvietos Pjēru Gaslī *[[Red Bull Racing|Red Bull]]* komandā pēc Gaslī neapmierinošā snieguma sezonas sākumā. Albons finišēja 8. vietā kopvērtējumā ar 92 punktiem. Viņš turpināja pārstāvēt *Red Bull* komandu arī nākamajā sezonā. Toskānas *Grand Prix* Albons finišēja 3. vietā, gūstot pirmo pjedestālu karjerā. Otro sezonas pjedestālu Albons izcīnīja , finišējot 3. vietā pēc tam, kad 3. vietā braucošais Serhio Peress izstājās dzinēja problēmu dēļ. Pēc šīs sezonas neapmierinošā snieguma un lielā atstatuma līdz komandas biedram Maksam Verstapenam dēļ Albons tika pazemināts par *Red Bull* rezerves pilotu, viņa vietā par pilotu kļūstot Peresam.

2021. gada sezonā piedalījās *[[Deutsche Tourenwagen Masters]]* sērijā, kā arī bija *Red Bull* rezerves pilots. Pirms 2022. gada sezonas Albons atgriezās pirmajā formulā, pievienojoties *[[Williams F1|Williams]]* komandai. Viņš aizstāja Džordžu Raselu un kļuva par Nikolasa Latifi komandas biedru, ar ko kopā savulaik startēja *Formula 2* sacensībās.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 Nefinišēja, bet tika klasificēts, jo veica vairāk kā 90% no sacīkstes.

## Atsauces

## Ārējās saites

* Oficiālā mājaslapa 
* Aleksandrs Albons F1 mājaslapā
Donavas kanāls

**Donavas kanāls** () ir 17,3 kilometrus gara Donavas atteka Austrijas galvaspilsētā Vīnē, pie kuras atrodas Vīnes vecpilsēta un ietek Vīnes upe. Atzarojas no Donavas Deblingas rajonā un pievienojas Donavai pie Prātera Zimmeringas rajonā. Iesākumā būdama dabīga Donavas atteka, no 1600. gada - regulējama.

## Ārējās saites
Sagastira

**Polārā stacija «Sagastira»** () vai **Ustjļenas polārā stacija** (*Усть-Ленская полярная станція*) ir bijusī Krievijas polārstacija Arktikā. Izvietojusies Ļenas upes deltas ziemeļos Sagastiras salā pie evenku apmetnes Tumatas. Mūsdienās administratīvi ietilpst Sahas Republikas Bulunas ulusā.

## Vēsture
Stacija izveidota 1. Starptautiskā polārā gada (1882-1883) ietvaros Krievijas ģeogrāfijas biedrības paspārnē. Sagastira bija viena no divām Krievijas polārstacijām, kas izveidotas polārā gada ietvaros — otra ir joprojām funkcionējošā Malije Karmakuli Novaja Zemļas arhipelāgā. Par stacijas vadītāju tika iecelts flotes stūrmanis un hidrogrāfs, poručiks Nikolajs Jurgenss. Ekspedīcijas sastāvā bija arī astronoms un magnitologs Ādolfs Eigners, dabaszinātnieks un ārsts Aleksandrs Bunge, kā arī vairāki matroži, zaldāti un palīgstrādnieki.

Ekspedīcija tika komplektēta Sanktpēterburgā, kur tās dalībnieki izgāja apmācību Pulkovas observatorijā un Pavlovskas magnētiskajā un meteoroloģiskajā observatorijā. 1881. gada decembrī ekspedīcija devās ceļā uz Jakutsku, kur nonāca 1882. gada maijā. Jakutskā sagatavošanās turpinājās, visas ekspedīcijas ēkas tika uzbūvētas tur, pēc tam izjauktas un sagatavotas transportēšanai. 19. jūnijā ekspedīcija ar vairākiem kuģiem un baržām devās ceļā uz Ļenas deltu. 10. augustā ekspedīcija sasniedza izvēlēto galamērķi. No 11. līdz 19. augustam bija uzbūvētas nepieciešamās ēkas un sākti meteoroloģiskie novērojumi. Magnētiskie novērojumi sākti tikai 17. oktobrī, jo bija jāsalabo ceļā sabojātie instrumenti. Pilnībā stacijas infrastruktūra tika pabeigta tikai novembra vidū. Tika uzbūvēta galvenā ēka, četri ar to ar galerijām savienoti paviljoni, kā arī pirts un noliktava.

1883. gada vasarā Jurgenss. Bunge un Eigners veica vairākus pārgājienus Ļenas deltā, ierīkojot astronomiskos un magnētiskos punktus un uzmērot ar teodolītu apvidu. Šo ekspedīciju rezultātā tika izveidota uz to brīdi detālākā deltas 20 verstu mēroga karte.

1883. gadā pēc Starptautiskā polārā gada programmas beigām tika pieņemts lēmums, ka Sagastiras stacija turpinās darbu vēl gadu, īstenojot to pašu novērojumu programmu. Jurgens piekrita, tikai pieprasīja nomainīt dažus cilvēkus no palīgpersonāla. Stacija beidza darbu 1884. gada 26. jūnijā.

## Atsauces

## Ārējās saites
* Труды Русской полярной станции на устье Лены. Часть I. Астрономическия и магнитныя наблюдения за 1882-1884 год. Обработаны В.Е. Фусом, Ф.Ф. Миллером и Н.Д. Юргенсом, изданы под редакцией А.А. Тилло.
Pasaules Pārtikas programma

**Pasaules Pārtikas programma** (, , , ) ir Apvienoto Nāciju Organizācijas pakļautībā esoša starpvaldību organizācija, kas nodarbojas ar pārtikas atbalstu zemēs, kurās valda bads un nabadzība. 2020. gadā organizācijai tika piešķirta Nobela miera prēmija par “tās centieniem apkarot badu, ieguldījumu apstākļu uzlabošanā konfliktu skartajos rajonos un rīkošanos kā dzinējspēkam centienos novērst bada izmantošanu kā kara un konflikta ieroci”.

## Ārējās saites
Latvijas sūkļu sugu uzskaitījums

Šajā uzskaitījumā ir apkopotas Latvijā savvaļā sastopamās 5 sūkļu sugas, kuras visas dzīvo saldūdeņos un ietilpst krūmsūkļu dzimtā. Sūkļi Latvijā ir ļoti maz pētīti, tādēļ šis saraksts nākotnē var paplašināties.

## Sūkļu tips ''(Porifera)''
### ''Demosponge'' klase
#### Krūmsūkļu dzimta (''Spongillidae'')
#### Krūmsūkļu ģints (''Spongilla'')

#### ''Trochospongilla'' ģints

#### Efidatiju ģints (''Ephydatia'')

## Atsauces
Gvido Šneiders

**Gvido Šneiders** (, 1866—1948) bija vācbaltiešu izcelsmes zoologs un pasniedzējs, Rīgas Politehniskā institūta, vēlāk Latvijas Universitātes (1907—1921) un Tartu Universitātes (1921–1923) profesors. 

## Dzīvesgājums
Dzimis 1866. gada 30. septembrī Tallinā (toreizējā Rēvelē). 
Pēc Rēveles ģimnāzijas beigšanas (1886) viņš studēja medicīnu un zooloģiju Tērbatas Universitātē (1886–1891).  
Pēc tam strādāja Neapoles Zooloģiskajā stacijā (1896–1897), vadīja Sevastopoles Bioloģisko staciju (1897–1900), un darbojās Krievijas impērijas Izglītības ministrijā Sanktpēterburgā (1900–1907). 1896. gadā viņš ieguva maģistra grādu Sanktpēterburgas universitātē un 1903. gadā doktora grādu Helsinku universitātē. Kopš 1901. gada G. Šneiders bija Rīgas Dabaspētnieku biedrības (*Naturforscher-Verein zu Riga*) biedrs.

1907. gadā Šneiders sāka strādāt par mācībspēku Rīgas Politehniskajā institūtā, 1911. gadā viņu ievēlēja par profesoru. 1920.–1921. gadā profesors Šneiders vadīja Latvijas Universitātes Zooloģijas kabinetu, pēc tam strādāja Tartu Universitātē (1921–1923).  
Vēlāk G. Šneiders pārcēlās uz dzīvi Zviedrijā. Otrā pasaules kara laikā dzīvoja Pozenē, Vācijas okupētajā Polijā. Miris 1948. gada 31. maijā Greifsvaldē, PSRS okupācijas zonā Vācijā.

## Darbi
thumb|250px|G. Šneidera publikācija par nematodēm.
Gvido Šneideram bija plašas zooloģiskās intereses, viņš bija atzīta autoritāte nematožu (*Nematoda*) pētījumos, viņam par godu nosauktas nematodes *Chromadorita guidoschneideri* (*Filipjev*, 1929), *Elaeophora schneideri* (*Wehr & Dikmans*, 1935) un  *Eleutherolaimus schneideri* (*Turpeenniemi*, 1997). Viņa vārdā nosaukts arī hidrozojs *Perarella schneideri* (*Motz-Kossowska*, 1905). 
* Einiges über Resorption und Excretion bei *Amphioxus lanceolatus Yarrel*. Jena: Fischer, 1899
* *Caryophyllaeus fennicus*, 1902
* Beitrag zur Kenntnis der im Uferschlamm des finnischen Meerbusens frei lebenden Nematoden. Helsingfors : Societas pro fauna et flora Fennica, 1906
* Süsswassernematoden aus Estland. Leipzig, 1906
* Der Obersee bei Reval. Berlin: R. Friedländer & Sohn, 1908 
* Dogma und Problem: Vortrag gehalten im Naturf.-Verein zu Riga am 2. Februar 1909 zur Feier des 100-jährigen Geburtstages von Charles Darwin. Riga: Jonck & Poliewsky, 1909
* Über den Sprottenfang in der Umgegend von Domesnäs im Jahre 1908. Dorpat: Laakman, 1910 
* Eine Karpfenseuche in Kurland, 1912
* Die Seefischerei von Lettland und Estland. Stuttgart: Schweizerbart, 1928

## Atsauces
Bugenvilas autonomais reģions

**Bugenvila** (, ), oficiāli — **Bugenvilas autonomais reģions**, ir autonoms reģions Papua-Jaungvinejā. Reģiona lielākā sala ir Bugenvila, tajā ietilpst arī Bukas sala un citas mazākas salas un atoli. Reģiona galvaspilsēta ir Buka, bet lielākā daļa valdības ēku atrodas salas lielākajā pilsētā Aravā. 2011. gadā reģionā dzīvoja 249 358 iedzīvotāji. Reģiona oficiālās valodas ir angļu un tokpisins, kā arī vairākas citas austronēziešu valodas. Ģeogrāfiski Bugenvila un Buka salas atrodas Zālamana salu arhipelāgā. Vēsturiski reģions ir pazīstams kā **Ziemeļzālamanas** (*North Solomons*).

Koloniālajā periodā šo reģionu dažādos laika posmos bija okupējuši vācieši, austrālieši, japāņi un amerikāņi. Reģiona nosaukums nāk no salas atklājēja franču pētnieka Luija Antuāna de Bugenvila, kurš salu sasniedza 1768. gadā.

Laika posmā no 1988. gada līdz 1998. gadam reģionā norisinājās pilsoņu karš starp Bugenvilas pagaidu valdību un Papua-Jaungvineju. Strīda galvenais iemesls bija vara un zelta raktuves Bugenvilas reģionā. Pilsoņu karš prasīja vairāk nekā 15 000 cilvēku dzīvību. 2001. gadā tika parakstīts miera līgums un tika izveidota Bugenvilas autonomā valdība.

2019. gada nogalē Bugenvilā norisinājās neatkarības referendums, kurā 98,31% iedzīvotāju nobalsoja par Bugenvilas neatkarību no Papua-Jaungvinejas.

## Atsauces

## Ārējās saites
Līza Terēza Hauzere

**Līza Terēza Hauzere** (; dzimusi ) ir bijusī Austrijas biatloniste.

## Karjera
Sākumā nodarbojusies ar distanču slēpošanu, biatlonam pievērsusies 2011. gadā. Pirmās sacensības starptautiskā līmenī Hauzerei bija 2012. gada Eiropas čempionāts, kur viņa startēja junioru konkurencē, sprintā ieņemot 18. vietu, bet iedzīšanā finišējot 21. vietā. 2012. gada Pasaules čempionātā jauniešiem Kontiolahti izcīnīja divas bronzas medaļas — sprintā un stafetē. Pēc gada, kad Pasaules čempionāts junioriem norisinājās Obertilliahā, ieguva bronzu sprintā, bet 12,5 km individuālajā distancē izcīnīja sudraba medaļu. Pasaules kausa sacensībās debitēja  Hohfilcenē stafetē. Pasaules čempionātā pirmoreiz piedalījās 2013. gadā, startējot tikai stafetē. Pirmos punktus PK ieskaitē ieguva 2013.—2014. gada sezonas 3. posmā Ansī, ieņemot 33. vietu sprintā. 2014. gada Pasaules čempionātā junioriem izcīnīja sudraba godalgu individuālajā disncē un bronzu stafetē.

Savās pirmajās ziemas olimpiskajās spēlēs 2014. gadā Sočos labāko individuālo rezultātu sasniedza sprintā, ieņemot 27. vietu, bet stafetes komandas sastāvā izcīnīja devīto vietu. Piedalījusies arī  Phjončhanā.

Pasaules kausa posmos pirmo reizi vietu uz goda pjedestāla izcīnīja  Oberhofā, ieņemot 3. vietu sprinta sacensībās. 3. vietu ieguva arī iedzīšanas sacensībās nākamajā dienā un nākamā posma sprintā. 2021. gada Pasaules čempionātā Pokļukā kļuva par čempioni distancē ar kopēju startu un ieguva divas sudraba medaļas — jauktajā stafetē un iedzīšanā. 2020.—2021. gada Pasaules kausa sezonā uzvarēja individuālās distances ieskaitē.

 Pekinā labāko rezultātu sasniedza sprintā, ieņemot 4. vietu. 2021.—2022. gada sezonā izcīnīja 3. vietu Pasaules kausa kopvērtējumnā.

2026. gada martā Līza Hauzere paziņoja par profesionalā sporta karjeras beigām.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Dāmas gambīts (miniseriāls)

**"Dāmas gambīts"** () ir 2020. gada ASV miniseriāls, kas balstīts uz Voltera Tevisa romānu ar tādu pašu nosaukumu. Seriāla autori ir Skots Frenks un Alans Skots, Frenks arī ir seriāla režisors un scenārija autors. Sākot ar 1950. gadu vidu un turpinot līdz 1960. gadiem, seriāla sižets seko šaha brīnumbērna Elizabetes Harmones ceļu uz šaha pasaules virsotni un viņas cīņu ar alkohola un narkotiku atkarību.

Seriāla pirmizrāde notika straumēšanas servisā *[[Netflix]]* 2020. gada 23. oktobrī. Pēc četrām nedēļām tas kļuva par visvairāk skatīto *Netflix* miniseriālu. Tas guva labus kritiķu un šaha sabiedrības vērtējumus. Tiek uzskatīts, ka seriāls palielināja sabiedrības interesi par šaha spēli.

Seriāls tika izvirzīts 78. Zelta globusa balvai divās nominācijās, kuras arī ieguva: "Labākais miniseriāls vai televīzijas filma" un "Labākā aktrise miniseriālā vai televīzijas filmā" (Anja Teilore-Džoja).

## Atsauces

## Ārējās saites
Alerta

**Alerta** () ir apdzīvota vieta Nunavutas teritorijā, Kanādā. Alerta ir vistālāk uz ziemeļiem esošā pastāvīgi apdzīvotā vieta pasaulē. Izvietojusies Elsmīra salas ziemeļaustrumu galā Linkolna jūras krastā,  attālumā no Ziemeļpola. Alertas nosaukums ir cēlies no britu kuģa *HMS Alert*, kas ziemoja  attālumā no 1875. līdz 1876. gadam.

Alertā atrodas Kanādas bruņoto spēku stacija, meteostacija un lidosta. 2016. gadā Alertā dzīvoja 62 cilvēki — pagaidu iedzīvotāji, kas Alertā veic savus darba pienākumus. Parastais uzturēšanās laiks ir seši mēneši, tad tos nomaina citi darbinieki.

## Vēsture
Alertas stacija izveidota pēc Otrā pasaules kara ASV un Kanādas kopīgā Apvienotā Arktikas meteoroloģisko staciju (*Joint Arctic Weather Stations*; JAWS) projekta ietvaros kā pēdējā no piecām Kanādas Arktikā; pārējās bija Jūrika (1947), Rezolūta (1947), Moldbeja (1948) un Izaksena (1948). Materiāli stacijas izbūvei tika nogādāti paredzētajā vietā 1948. gada augustā ar amerikāņu ledlauzi *Edisto*, bet pirmie 12 stacijas celtnieki ieradās 1950. gada 9. aprīlī. Kā pirmais tika izbūvēts ledus skrejceļš Alertas līcī.

1956. gadā Kanādas Gaisa spēki pie Alertas lidlauka ierīkoja Attālās agrīnās brīdināšanas sistēmas staciju, bet vēlākos gados ierīkotas vēl citas militārās struktūras. ASV personāls staciju pameta 1970. gada oktobrī un jau nākamajā gadā meteostacija un lidlauks tika nodoti attiecīgo Kanādas institūciju pārziņā. Stacijas apkalpojošā personāla skaits sasniedza maksimumu 1996. gadā — ap 270 cilvēku un Alerta kļuva par vienu no svarīgākajiem mezgliem militārās izlūkošanas informācijas apstrādē. Vēlākos gados liela daļa aprīkojuma tika automatizēta un personāla skaits samazinājās.

1986. gadā  uz dienvidiem no Alertas tika uzbūvēta atsevišķa Neila Triveta Globālās atmosfēras novērošanas observatorija, kas aizvietoja Alertas meteostacijas novērojumu programmu.

## Klimats
Alertai raksturīgs polārais klimats, sniega sega ir vidēji vismaz 10 mēnešus gadā. Februāris ir gada aukstākais mēnesis ar vidējo temperatūru –33,2 °C. Siltākajā mēnesī, jūlijā, vidējā temperatūra ir 3,4 °C. 2019. gada 14. jūlijā Alertā bija rekordaugsta temperatūra 21,0 °C. Tādējādi tika pārspēts iepriekšējais rekords 20,0 °C 1956. gada 8. jūlijā un 19,6 °C 2012. gada 18. jūlijā.

Polārā nakts Alertā ilgst no 14. oktobra līdz 28. februārim, bet polārā diena — no 7. aprīļa līdz 4. septembrim. Ir divi salīdzinoši īsi krēslas periodi — no aptuveni 13. februāra līdz 22. martam un otrs no 19. septembra līdz 22. oktobrim.

## Atsauces

## Ārējās saites
6A. autobusu maršruts (Liepāja)

**6A. autobusa maršruts** Liepājas sabiedriskā transporta autobusu maršruts, kas kursē no Mirdzes Ķempes ielas līdz Biznesa centram.

## Maršruts
Maršruts iet no Mirdzas Ķempes ielas līdz Biznesa centram pa šīm ielām: M.Ķempes iela, Vaiņodes iela, Klaipēdas iela, Uliha iela, Kūrmājas prospekts, Graudu iela, Lielā iela, Rīgas iela, Raiņa iela, Flotes iela, Krūmu iela, Ziemeļu iela, Ventspils iela, Pulvera iela, Cukura iela, Grīzupes iela, Slimnīcas iela, Kapsēdes iela.

Maršruts iet no Biznesa centra līdz Mirdzas Ķempes ielai pa šīm ielām: Kapsēdes iela, Slimnīcas iela, Grīzupes iela, Cukura iela, Pulvera iela, Ventspils iela, Ziemeļu iela, Krūmu iela, Flotes iela, O.Kalpaka iela, Raiņa iela, Rīgas iela, Lielā iela, Graudu iela, Kūrmājas prospekts, Uliha iela, Klaipēdas iela, Vaiņodes iela, Ganību iela, M.Ķempes iela.

## Maršruta pieturas
6A. autobusu maršrutā ir 77 pieturas.
Mazā Matīsa iela

**Mazā Matīsa iela** ir Rīgas iela Latgales priekšpilsētas Dārzciema apkaimē. M. Matīsa iela sākas Matīsa un Vietalvas ielu krustojumā iepretīm Matīsa kapiem, bet beidzas strupceļā pie Rīgas Centrālcietuma. Ielas kopējais garums ir 419 metri. Ielas braucamo daļu visā garumā klāj asfalta segums. Kad uzbūvēja dzelzceļu, tad ielu atdalīja no Lauvas ielas, bet vēl 1908. gadā tās nosaukums pilsētas kartē bija **Lauvas iela**.

## Raksturojums
Mazā Matīsa iela sākas Matīsa un Vietalvas ielu krustojumā, uzreiz aiz pārbrauktuves pār dzelzceļa līniju Rīga—Lugaži, kas ir robeža starp Dārzciemu un Avotu apkaimi. Ielas sākumposmā tā ved dienvidu virzienā kalnup kāpā: tās nepāra numuru pusē atrodas Matīsa kapi, savukārt pāra numuru pusē atrodas "Rīgas ūdens" teritorija, kurā atrodas vēsturiskie Dvīņu ūdenstorņi — arhitektūras piemineklis. Šajā posmā ielai ir asfaltēta ietve pāra numuru pusē. Kāpas virsotnē iela pagriežas DA virzienā un virzās lejup. Pāra numura pusē atrodas Vagonu parka dzelzceļa pietura un Vagonu parka gājēju pārvads, kas ielu savieno ar Latgales apkaimi (Kalna un Lauvas ielu). Nepāra numuru pusē iepretīm pārvadam beidzas Matīsa kapu teritorija, bet sākas 19. gadsimta beigu dzīvojamās apbūves puduris, gar kuru izbūvēta ietve. Aiz pārvada ielas pāra numuru pusē atrodas dzelzceļa līnijas Rīga—Daugavpils Rīgas virziena sliedes, bet nepāra numuru pusē Rīgas Centrālcietums.

## Ielu savienojumi
Mazā Matīsa iela ir savienota ar šādām ielām:

* Vietalvas iela
* Matīsa iela

## Atsauces

## Skatīt arī

* Latgales priekšpilsēta
* Dārzciems
Sagillahari

**Sagillahari** (), arī **Antipinskaja** (*Антипинская*), ir slēgta Krievijas polārā meteostacija Arktikā. Izvietojusies Ļenas upes grīvā uz Samahbetiemetes salas pie Antipina attekas ietekas Laptevu jūrā. Administratīvi ietilpst Sahas Republikas Bulunas ulusā. Stacija izveidota 1961. gadā, slēgta 2005. gadā.

## Atsauces
Čurājošā meitenīte

**Čurājošā meitenīte** () ir 1987. gadā uzstādīta bronzas skulpturāla strūklaka Beļģijas galvaspilsētā Briselē. Radīta kā antitēze Briseles simbolam Čurājošais puisēns. Atrodas nišā uz ziemeļiem no Briseles Lielā laukuma, ar režģiem aizsargāta pret vandalismu.

## Skat. arī
*Čurājošais puisēns

## Ārējās saites
Trāķiešu kapenes Kazanlakā

**Trāķiešu kapenes Kazanlakā** () ir 4. gadsimta p.m.ē. trāķiešu kapenes (toloss), kas mūsdienās atrodas Bulgārijas centrālajā daļā, Stara Zagoras apgabalā, Rožu ielejā. 

Kapenes ir daļa no trāķiešu nekropoles, kas atrodas Trāķiešu valdnieku ielejā netālu no senās Trāķijas galvaspilsētas Seitopoles atliekām. Kapeņu sienas apdarinātas ar marmoru, uz tām uzgleznotas freskas. Kapenes vērtīgo fresku dēļ nav atvērtas publikai. Tūristu vajadzībām blakus izveidota kapeņu kopija. 1979. gadā senvieta tika iekļauta UNESCO Pasaules mantojuma sarakstā.

## Attēlu galerija

Kazanlak-tomb_1.jpg|Kapeņu ārskats
Reproduction_of_Thracian_tomb_1.jpg|Freskas
Kazanlak-tomb_2.jpg|Iekšskats


## Ārējās saites

*Trāķiešu kapenes Kazanlakā